stanford-oval/wikipedia huggingface dataset:
גאוגרפיה של לבנון

| --- | --- |
 (למפת לבנון מוגדלת) ביירות צור טריפולי צידון בעלבכ חלבא זחלה א-נבטיה ישראל סוריה הים התיכון+(למפת לבנון רגילה) ביירות צור טריפולי צידון בעלבכ חלבא זחלה א-נבטיה ישראל סוריה הים התיכון+
 יבשת:  אסיה 
 קואורדינטות:  33°50′00″N 35°46′00″E﻿ / ﻿33.833333°N 35.766667°E﻿ / 33.833333; 35.766667
 שטח
 דירוג שטח:  169
 שטח:  10,400 קמ"ר
   אדמה:  10,230 קמ"ר (98.37%)
   מים:  170 קמ"ר (1.63%)
 גובה
 הנקודה הנמוכה:  0 מטר  (הים התיכון)
 גובה ממוצע:  1,250 מטר
 הנקודה הגבוהה:  3,088 מטר (קורנט אסוואדה)
 מידע נוסף
 אורך קו החוף:  225 ק"מ
 אורך הגבולות:  484 ק"מ
 מדינות גובלות:  סוריה, ישראל 
 
לבנון נמצאת לאורך חופו המזרחי של הים התיכון. אורך המדינה (צפון–דרום) גדול פי שלושה מרוחבה (מזרח–מערב). המדינה הופכת צרה יותר ככל שמדרימים. לבנון ממוקמת אסטרטגית על קווי הסחר בין מזרח למערב, בין הודו והמזרח הרחוק לבין אירופה. מיקומה הוא שהקנה לה בעבר את חשיבותה הגאו-פוליטית ואת השפעתה העולמית, ויצרה אוכלוסייה שהייתה ידועה בקוסמופוליטיות ובגיוון שלה. הערים טריפולי, ביירות, צור וצידון שימשו ערי נמל מרכזיות למסחר.
חבלים גאוגרפיים

שטחה של לבנון הוא 10,452 קמ"ר. רוחבה הוא 88 ק"מ בנקודה הרחבה ביותר, 32 ק"מ בנקודה הצרה ביותר, ו-56 ק"מ בממוצע. מבחינה גאוגרפית ניתן לחלק את המדינה ל-4 רצועות אורך: רצועת החוף, הרצועה המערבית, הרמה המרכזית והרצועה המזרחית. רצועת החוף היא רצועה צרה מאוד המשתרעת בין חוף הים התיכון לבין ההרים, היא רחבה יותר באזור הצפון שם רוחבה 6.5 ק"מ בלבד (צפונית לטריפולי). דרומית יותר, כמה קילומטרים דרומית לג'וניה מתחלפת הרצועה של 1.5 ק"מ בהרים הנופלים לתוך הים. מרבית החוף סלעי. בים אין מפרצים או נמלים טבעיים, ככל שנעים דרומה כך כוללת הרצועה יותר חול. רצועת החוף משמשת בעיקר לגידולים של ירקות ופירות.
הרצועה המערבית, המכונה גם הר הלבנון, נחשבת גם ללבנון ההיסטורית, לפני 1920, אז הוגדרה לבנון הגדולה. הר הלבנון הוא רכס ההרים הגבוה ביותר בלבנון, ומהווה חלק מרכס ארוך יותר המתחיל בצפון סוריה (אמנוס, הרי נור) וממשיך מהרי הלבנון להרי הגליל, השומרון, הרי יהודה, הר הנגב ומסתיים בדרום חצי האי סיני (סנטה קתרינה, הר סיני). רוחב הרצועה נע בין 65 ק"מ באזור טריפולי ל-9.5 ק"מ בקצה הדרומי. ההר הגבוה ביותר ברכס וגם הגבוה ביותר בלבנון הוא אל-קורנה א-סוודא המתנשא לגובה 3,088 מ' מעל פני הים. בדרום מתפצלים ההרים ויוצרים את הרי השוף.
הרמה המרכזית, המכונה גם הבקאע (בדומה למילה "בקעה" בעברית), היא עמק המפריד בין הר הלבנון להר מול הלבנון. אורכו 177 ק"מ ורוחבו נע בין 9.6 ק"מ ל-16 ק"מ (מרכז הבקאע הוא החלק הרחב ביותר). גובהה הממוצע של הרמה הוא 762 מטר מעל פני הים. הבקאע היא חלק מרצועת עמקים הכוללת את בקעת הירדן, הערבה ונהר העאסי. הבקאע היא מוקד החקלאות הלבנוני המרכזי והיא כוללת גידולים רבים.
הרצועה המזרחית, המכונה גם מול הלבנון, דומה באורכה ובגובהה להרי הלבנון, הנקודה הגבוהה ביותר היא הר חרמון שגובהו 2,814 מטר מעל פני הים. המשכו של הר מול הלבנון הוא מרמת חורן, דרך ירדן, עד לאורך מפרץ אילת מצדו המזרחי. הר מול הלבנון יבש יותר מהר הלבנון ומאוכלס בצפיפות נמוכה יותר.
בעבר היו הר מול הלבנון והר הלבנון יחידה אחת, שהופרדה בעקבות השבר הסורי-אפריקאי המתחיל בדרום אפריקה ומסתיים בטורקיה. הבקאע היא הקצה הצפוני של השבר.
אקלים

בלבנון אקלים ים תיכוני המתאפיין בקיץ ארוך, חם ויבש ובחורף ממוזג וגשום, דומה לזה שבישראל אך קר וגשום ממנו. המבנה הטופוגרפי יוצר שינויים מקומיים למבנה הבסיסי של האקלים הים תיכוני. לאורך החוף, הקיץ חם ולח ללא גשם אך עם לחות גדולה היוצרת טל - דבר המועיל לחקלאות. כמות המשקעים השנתית נעה בין ממוצע שנתי של 500 מ"מ בבקעת הלבנון עד 1,500 מ"מ בהר הלבנון, והיא יורדת בעונת החורף. כמות המשקעים עשויה להשתנות במידה ניכרת משנה לשנה. שלג מכסה את מרבית פסגות ההרים הגבוהים לאורך החורף, לכן הוקמו בלבנון מספר אתרי סקי. הבקאע היא מדבר צל גשם ולכן כמות המשקעים בה נמוכה משמעותית מכמות המשקעים בהר הלבנון, מאידך אין הבקאע מושפעת מחמסין, ובחורף היא זוכה ליותר שלג מהר הלבנון למרות גובהה הנמוך יותר.
נהרות אגמים ומקורות מים

אף על פי שבלבנון נהרות ונחלים רבים, מרבית הנהרות קטנים, מהירים ומתחתרים בתוך ההרים, ולכן אינם עמוקים דיים כדי להוות נתיב תחבורה במדינה, או להיות מקור השקיה יחיד. מקור המים העיקרי של הנחלים הוא מעיינות בהר הלבנון, הנובעים מתוך סלעי הגיר בגובה שבין 915 מטר לבין 1,524 מטר מעל פני הים. הבקאע מושקית על ידי שני נהרות מרכזיים: נהר העאסי, הנמשך צפונה ונשפך לים התיכון בטורקיה, ונהר הליטני, הזורם דרומה, פונה באופן חד מערבה ליד מטולה, ונשפך לים התיכון באזור צור וצידון. נהר ברדה שמקורו בהר מול הלבנון, נמשך לתוך סוריה ומשקה את אגן דמשק. בלבנון יש אגם קבוע אחד, אגם קרעון, שהוא אגם מלאכותי על מי הליטני, וכן אגם עונתי בחורף ליד יאמונה, 40 ק"מ צפונית מזרחית לטריפולי.
נתונים > שטח

כללי: 10,452 קמ"ר.

אדמה: 10,280 קמ"ר.

מים: 170 קמ"ר.
נתונים > גבולות יבשתיים

אורך כולל: 454 ק"מ.

ישראל: 79 ק"מ.

סוריה: 375 ק"מ.

רצועת חוף: 210 ק"מ.
נתונים > שימושי קרקע

אדמה ראויה לעיבוד: 21%.

גידולים לכל אורך השנה: 9%.

אדמת מרעה לכל אורך השנה: 1%.

יערות: 8%.

אחר: 61%.
הערות שוליים

| גאוגרפיה של מדינות העולם |
| --- | --- | --- |
| המזרח התיכון | איחוד האמירויות הערביות • איראן • אלג'יריה • בחריין    • טורקיה • ירדן • ישראל • כווית • לבנון • לוב • מצרים • מרוקו • סוריה • עומאן • ערב הסעודית • עיראק  • קטר  • תוניסיה • תימן |  |
| אסיה | אוזבקיסטן • אינדונזיה • אפגניסטן • בהוטן • בנגלדש • ברוניי • הודו • הונג קונג • המלדיביים • הפיליפינים • טאיוואן • הרפובליקה העממית של סין • וייטנאם • טג'יקיסטן • טורקמניסטן • יפן • לאוס • מונגוליה • מזרח טימור • מיאנמר • מלזיה  • נפאל • סינגפור • סרי לנקה • פקיסטן • קוריאה הדרומית • קוריאה הצפונית • קזחסטן • קירגיזסטן • קמבודיה • תאילנד |  |
| אירופה | אוסטריה • אוקראינה • אזרבייג'ן • איטליה • איסלנד • אירלנד • אלבניה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גרמניה • דנמרק • הוותיקן • הולנד • הונגריה • הממלכה המאוחדת • יוון • לוקסמבורג • לטביה • ליטא • ליכטנשטיין • מולדובה • מונטנגרו • מונקו • מלטה • מקדוניה הצפונית • נורווגיה • סן מרינו • סלובניה • סלובקיה • ספרד • סרביה • פולין • פורטוגל • פינלנד • צ'כיה • צרפת • קוסובו • קפריסין • קרואטיה • רומניה • רוסיה • שוודיה • שווייץ |  |
| אפריקה | אוגנדה • אנגולה • אסוואטיני • אריתריאה • אתיופיה • בוטסואנה • בורונדי • בורקינה פאסו • בנין • גאנה • גבון • ג'יבוטי • גינאה • גינאה ביסאו • גינאה המשוונית • גמביה • דרום אפריקה • דרום סודאן • זימבבואה • זמביה • חוף השנהב • טוגו • טנזניה • כף ורדה • ליבריה • לסוטו • מאוריטניה • מאוריציוס • מאלי • מדגסקר • מוזמביק • מלאווי • הרפובליקה המרכז-אפריקאית • ניגריה • ניז'ר • נמיביה • סאו טומה ופרינסיפה • סודאן • סומליה  • סיירה לאון • סיישל • סנגל • צ'אד • קומורו • הרפובליקה של קונגו • הרפובליקה הדמוקרטית של קונגו • קמרון • קניה • רואנדה |  |
| אמריקה | אורוגוואי • איי בהאמה    • אל סלוודור • אנטיגואה וברבודה • אקוודור • ארגנטינה  • ארצות הברית • בוליביה • בליז • ברבדוס • ברזיל   • ג'מייקה • גואטמלה • גיאנה • גרנדה  • דומיניקה • האיטי  • הונדורס • הרפובליקה הדומיניקנית • ונצואלה • טרינידד וטובגו • מקסיקו • ניקרגואה • סורינאם • סנט וינסנט והגרנדינים • סנט לוסיה • סנט קיטס ונוויס  • פנמה • פרגוואי • פרו • צ'ילה • קובה • קולומביה • קוסטה ריקה • קנדה |  |
| אוקיאניה | אוסטרליה • איי מרשל   • איי שלמה  • ונואטו • טובאלו • טונגה • מיקרונזיה • נאורו • ניו זילנד • סמואה  • פיג'י • פלאו • פפואה גינאה החדשה • קיריבטי |  |
מרטין ריס

| --- | --- |

 לידה:  23 ביוני 1942 (בן 82) יורק, הממלכה המאוחדת 
 ענף מדעי:  אסטרופיזיקה, קוסמולוגיה 
 מקום לימודים:  טריניטי קולג'  בית ספר שרוסברי  אוניברסיטת קיימברידג' 
 מנחה לדוקטורט:  דניס סיאמה 
 מוסדות:  גרשאם קולג'  אוניברסיטת לסטר  אוניברסיטת קיימברידג'  אוניברסיטת סאסקס  טריניטי קולג' 
 תלמידי דוקטורט:  ג'יימס א. פרינגל, Zdenka Kuncic, Susan Stepney, Mitchell C. Begelman, Martin Haehnelt, E. Sterl Phinney, אלכסנדר קשלינסקי, ברנרד ט. ג'ונס, רוג'ר בלנדפורד, רייצ'ל ובסטר, ניק קייזר 
 פרסים והוקרה:  עמית החברה המלכותית  Knight Bachelor  מסדר ההצטיינות  Science Writing Award  מדליית בייקר של החברה המלכותית  עמית האקדמיה למדעים רפואיים  פרס וולף לפיזיקה (2024)  Fritz Zwicky Prize for Astrophysics and Cosmology (2020)  פרס לילינפלד (2017)  פרס טמפלטון  הפרס העולמי למדע על שם אלברט איינשטיין  honorary Fellow of the Learned Society of Wales (2016)  פרס נירנברג (2015)  פרס מרסל גרוסמן (2015)  פרס דיראק של המרכז הבין-לאומי לפיזיקה תיאורטית (2013)  מדליית אייזק ניוטון (2012)  מדליית דלטון (2012)  Clarivate Citation Laureates (2007)  מדליית נילס בוהר של אונסק"ו (2005)  פרס קראפורד לאסטרונומיה (2005)  פרס מייקל פאראדיי (2004)  הרצאת הנרי נוריס ראסל (2004)  הרצאת פרס פטרי (2003)  מדליית אוסקר קליין (2002)  פרס גרובר בקוסמולוגיה (2001)  פרס ברונו רוסי (2000)  פרס באוור להישג במדע (1998)  מדליית ברוס (1993)  מדליית קרל שוורצשילד (1989)  מדליית ופרס גאטרי (1989)  פרס בלצן (1989)  מדליית זהב של החברה המלכותית לאסטרונומיה (1987)  פרס דני היינמן לאסטרופיזיקה (1984)  הרצאת בייקר (1982)  הרצאת קארל ג. יאנסקי (1981) 
 בן או בת זוג:  קרוליין האמפרי (1986–?) 
 www.ast.cam.ac.uk/~mjr
 
מרטין ג'ון ריס (באנגלית: Martin John Rees; נולד ב-23 ביוני 1942) הוא האסטרונום המלכותי של בריטניה ומחברם של כמה ספרים חשובים בתחום הקוסמולוגיה.
אחד מספריו המפורסמים נקרא "רק שישה מספרים: הכוחות העמוקים שמעצבים את היקום" (Just Six Numbers: The Deep Forces That Shape the Universe), ובו הוא מראה שכל נתוני היקום שלנו נובעים משישה קבועים פיזיקליים התחלתיים. ריס מראה שאם הקבועים היו שונים רק במעט, הכוכבים והחיים לא היו קיימים. למשל אם הכוח הגרעיני החזק היה שונה במקצת ממה שהוא, או שהיה ביקום רק אטומי מימן ולא היו חיים, או שבעירת הכוכבים הייתה נגמרת הרבה יותר מהר ולא היו חיים.
אילו היה קְבוע הגרביטציה שונה אפילו במעט מערכו, היקום היה מתרחב או קורס באופן שלא היה מאפשר היווצרות כוכבים וכוכבי לכת.
ריס זכה בפרס וולף לשנת 2024.
ביוגרפיה

ריס נולד ב-23 ביוני 1942 ביורק, אנגליה. לאחר מלחמת העולם השנייה הוריו, שניהם מורים, התיישבו עם ריס, בנם היחיד, בחלק כפרי של המחוז שרופשייר ליד הגבול עם ויילס. שם הקימו הוריו את "בדסטון קולג'", פנימייה המבוססת על תפיסות חינוכיות מתקדמות. ריס התחנך בבדסטון קולג', ולאחר מכן בגיל 13 עבר לבית הספר שרוסברי. הוא למד עבור הטריפוס המתמטי בטריניטי קולג', בקיימברידג', וסיים את לימודיו בהצטיינות. לאחר מכן עסק במחקר לאחר התואר בקיימברידג' ובשנת 1967 השלים תואר דוקטור בהנחיית הפיזיקאי דניס סיאמה. עבודתו של ריס לתואר שני באסטרופיזיקה באמצע שנות ה-60 עלתה בקנה אחד עם מספר תגליות חדשות, החל מאישור המפץ הגדול, גילוי כוכבי נייטרונים וחורים שחורים, ועוד שורה של גילויים.
כבוד ופרסים

מרטין שימש כנשיא האגודה המלכותית לאסטרונומיה (בין השנים 1992–1994) ונשיא איגוד המדע הבריטי (1995–1996), כיהן כחבר מועצת המוסד המלכותי של בריטניה עד 2010. ריס קיבל תוארי כבוד ממספר אוניברסיטאות כולל האל, סאסקס, אופסלה, טורונטו, דרהאם, אוקספורד, קיימברידג', הרווארד, ייל, מלבורן וסידני. הוא שייך למספר אקדמיות זרות, כולל האקדמיה הלאומית למדעים של ארצות הברית, האקדמיה הרוסית למדעים, האקדמיה האפיפיורית למדעים, האקדמיה המלכותית לאמנויות ומדעים של הולנד, האקדמיה למדעים של טורקיה והאקדמיה של יפן. התמנה לנשיא החברה המלכותית ב-1 בדצמבר 2005 וכיהן עד תום חגיגות יום השנה ה-350 של החברה בשנת 2010. בשנת 2011 הוענק לו פרס טמפלטון. בשנת 2005, ריס קיבל את התואר לורדים לימי חייהם, והוא יושב בבית הלורדים בתור "הברון ריס מלודלו, מלודלו שבמחוז שרופשייר". בשנת 2005 הוענק לו פרס קראפורד. פרסים ותארים אחרים כוללים:
1975 – נבחר לאקדמיה האמריקאית לאמנויות ומדעים
1982 – נבחר לאקדמיה הלאומית למדעים
1984 – פרס היינמן
1987 – מדליית זהב של החברה המלכותית לאסטרונומיה
1989 – פרס בלזן לאסטרופיזיקה
1992 – Knight Bachelor
1993 – מדליית ברוס
1993 – נבחר לחברה הפילוסופית האמריקאית
1995 – דוקטור לשם כבוד מהפקולטה למדע וטכנולוגיה באוניברסיטת אופסלה, שוודיה
1999 – פרס לוח הזהב של האקדמיה האמריקאית להישגים
2000 – פרס ברונו רוסי
2001 – פרס גרובר בקוסמולוגיה
2003 – פרס אלברט איינשטיין העולמי למדע
2004 – תואר ההרצאות של הנרי נוריס ראסל של האגודה האמריקאית לאסטרונומיה
2004 – פרס השומר של קרן סירות ההצלה
2004 – פרס מייקל פאראדיי של החברה המלכותית של לונדון
2005 – לורדים לימי חייהם
2005 – פרס קראפורד, עם ג'יימס גאן וג'יימס פיבלס
2007 – מסדר ההצטיינות – המתנה האישית של המלכה
2007 – מדליית קיירד של המוזיאון הימי הלאומי
2007 – עמית כבוד של האקדמיה המלכותית להנדסה
2011 – פרס טמפלטון
2012 – מדליית אייזק ניוטון
2013 – מדליית דיראק ICTP
2016 – דוקטור לשם כבוד, אוניברסיטת הרווארד (הוענק בקיימברידג', מסצ'וסטס, ארצות הברית ב-26 במאי 2016)
2017 – פרס לילינפלד
2020 – פרס פריץ צוויקי לאסטרופיזיקה וקוסמולוגיה
2020 – נבחר לעמית מורשת של האגודה האמריקאית לאסטרונומיה.
2023 – מדליית קופלי
האסטרואיד ריס 4587 והמלגה האקדמית סר מרטין ריס בבית הספר הבינלאומי שרוסברי נקראים לכבודו.
חיים אישיים

ריס התחתן עם האנתרופולוגית קרוליין האמפרי בשנת 1986. ריס מגדיר את עצמו אתאיסט אך מתח ביקורת כנגד אתאיסטים מיליטנטיים על היותם עוינים מדי לדת. ריס הוא תומך של מפלגת הלייבור, אך אין לו שיוך מפלגתי כאשר הוא יושב בבית הלורדים.
הערות שוליים

↑  מרטין ריס, באתר פרס וולף.
| --- | --- |
בקרת זהויות :  NLI: 987007266949505171  PLWABN: 9810664556405606  BIBSYS: 90257701  BNE: XX1189449  BnF: cb12283323n (data)  CANTIC: a10397176  CiNii: DA03807691  GND: 118178687  ICCU: RAVV052453  ISNI: 0000 0001 2283 3351  LCCN: n80138784  MusicBrainz: cd9329f6-ba95-46aa-95f2-61170fb0cab5  MGP: 78460  NDL: 00473610  NKC: jn20000703257  NLA: 35445879  NLG: 318536  NLK: KAC200307397  NSK: 000555223  NTA: 068922817  RERO: 02-A017749182  SELIBR: 221545  SUDOC: 031660045  Trove: 955532  UKPARL: gwt1COoW  VIAF: 98143445   WorldCat (עם VIAF): 98143445
Lightweight Directory Access Protocol

Lightweight Directory Access Protocol (בראשי תיבות: LDAP) הוא פרוטוקול תקשורת פתוח בשכבת היישום, המאפשר גישה וניהול של Directory service מעל רשתות IP.‏ שירותים אלו חיוניים בבנייה וניהול של רשתות פנימיות ואינטרנטיות, והם מאפשרים שיתוף מידע לגבי משתמשים, מערכות, רשתות ושירותים ברשת. המידע נשמר לעיתים קרובות בצורה היררכית, המאפשרת ניהול פשוט, גמישות, והתאמה למבנה הארגוני.
LDAP מוגדר בסדרה של מסמכים הנקראים Request for Comments‏ (RFCs), אשר נכתבו על ידי ארגון ה-Internet Engineering Task Force, שהוא הגוף הממליץ על תקנים לרשת האינטרנט. המסמך העדכני פורסם בגרסה 3 כ-RFC 4511.
שימוש נפוץ ב-LDAP הוא ליצירת התחברות אחידה בין מספר שירותים (SSO), לדוגמה, בהתחברות לדפי אינטרנט מוגנים בסיסמה או למחשבים בארגון. LDAP מבוסס על פרוטוקול אשר כלול בסטנדרט X.500, אך הוא פשוט יותר. לכן, לעיתים הוא נקרא בשם "X.500-Lite".
היסטוריה

חברות התקשורת יסדו את הרעיון של Directory service לאחר שנים של ניהול ספריות טלפוניה, והם תרמו במידה ניכרת להתפתחות טכנולוגיית המידע. צורך זה בא לידי מימוש בתקן ה-X.500, שהיווה איגוד של פרוטוקולים שנכתבו על ידי איגוד הטלקומוניקציה הבינלאומי בשנות ה-80.
אל ספריות X.500 ניגשו בעזרת פרוטוקול Directory Access Protocol‏ (DAP), מעל Open Systems Interconnection‏ (OSI). ‏ LDAP נועד במקור להיות גרסה חלופית וקלה יותר של הפרוטוקול לטובת גישה אל ספריות X.500 מעל TCP/IP, הנפוץ והפשוט יותר. שירותי Directory החלו לתמוך גם ב-LDAP, והוא הפך נפוץ מאוד בסביבות ארגוניות, כיוון שהוריד את הצורך ברשת OSI. כיום גם DAP יכול לעבוד ישירות מעל TCP/IP.
הפרוטוקול נוצר לראשונה על ידי טים הוז, סטיב קייל, קולין רובינס, וונגיק יונג בשנת 1993. בשנת 1996 החלו לעבוד על הגרסה החדשה של הפרוטוקול, LDAPv3, תחת חסות ארגון Internet Engineering Task Force, המוביל את התקינה ברשת האינטרנט. LDAPv3 יצא בשנת 1997 הוסיף תמיכה בSimple Authentication and Security Layer‏ (SASL), ויישר קו עם הגרסה החדשה יותר של X.500. המשך הפיתוח ותכונות נוספות ב-LDAPv3 נוספו על ידי ה-IETF.
מבנה הפרוטוקול

הלקוח פותח חיבור LDAP על ידי התחברות לשרת (נקרא DSA; ר"ת Directory System Agent), בברירת המחדל בפורט 389, ב-TCP או UDP.
הלקוח לאחר מכן יכול לשלוח בקשות פעולה לשרת, ביניהן הפעלת חיבור מאובטח (TLS), ביצוע אימות משתמש, חיפוש, השוואה, והוספה, שינוי, או מחיקת רשומה.
Active Directory

מערכת ה-Active Directory מבוססת על מספר שירותים, ביניהם שירות LDAP והיא (נכון ל-2021) כנראה היישום הפופולרי ביותר של שרת LDAP. המערכת  המאפשרת לכל משתמש ב-Domain  לקבל תמונה מלאה של העץ הארגוני ופועל יישום תקין של Active Directory מחייב גישה של מערכות הפעלה בדומיין להיות מסוגלות ליצור קשר בפרוטורול LDAP עם שרתי ה-Domain Controller (DC) הן בפורט 389 (תקשורת רגילה) והן בפורט 636 (תקשורת חתומה ומוצפנת).
בישום המיקרוסופטי של שרת LDAP מוגדרת הגבלה של מתן 1000 רשומות בלבד כתשובה לשאילתה, כלומר במידה ולא יצוין מספר הרשומות הנדרש יתקבל מספר הרשומות בענף, עד 1000 רשומות. ניתן לעקוף מגבלה זו בצד הלקוח על ידי רישום מספר הרשומות הנדרשות.
ראו גם

בסיס נתונים היררכי
Active Directory
הערות שוליים

↑  RFC-4511 - מסמך ה-RFC אשר מגדיר את LDAP
↑  Understanding the Role of Directory Services Versus Relational Databases , בפורטל הטכנולוגיה TechNet של חברת מיקרוסופט.
↑  What is LDAP?, באתר Webopedia.
↑  The Lightweight Directory Access Protocol: X.500 Lite, טים הוז, 27 ביולי 1995.
↑  Service Name and Transport Protocol Port Number Registry באתר ארגון האינטרנט IANA.
| סיווג פרוטוקולים על פי מודל ה־OSI |
| --- | --- | --- |
| שכבת היישום | HTTP • SMTP • FTP • RTP • IRC • SNMP • SIP • DNS • DHCP |  |
| שכבת הייצוג | MIME • ASCII • Unicode • TLS |  |
| שכבת השיחה | ASP • PPTP • SSH • NFS • RPC • SOCKS |  |
| שכבת התעבורה | TCP • UDP • SCTP • DCCP |  |
| שכבת הרשת | IP (IPv4 • IPv6) • ICMP • IPX • ניתוב |  |
| שכבת הקו | אתרנט • Token ring • FDDI |  |
| השכבה הפיזית | E1 • 10Base-T • RS-232 • DSL • SONET |  |
| פרוטוקולים במודל TCP/IP |
| --- | --- | --- |
| שכבת יישום | HTTP • SMTP • FTP • DNS • DHCP • SSH • RTP • RTSP • IRC • SNMP • SIP • IMAP4 • MIME • Telnet • RPC • SOAP • LDAP |  |
| שכבת תעבורה | TCP • UDP • SCTP • DCCP |  |
| שכבת רשת | IP • IPv4 • IPv6 • ICMP • IPX • IGMP |  |
| שכבת קשר | אתרנט • 10BASE-T • 802.11 WiFi • Token ring • FDDI • ARP |  |
| --- | --- |
בקרת זהויות :  NLI: 987007551837305171  BnF: cb13612263r (data)  GND: 4537748-0  LCCN: sh2001008354
יוסף צבי וינר

| --- | --- |
הרב יוסף צבי וינר
תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  16 ביוני 1936 כ"ו בסיוון ה'תרצ"ו רחובות, פלשתינה (א"י)
 פטירה:  15 במאי 2012 (בגיל 75) כ"ג באייר ה'תשע"ב
 מקום קבורה:  הר המנוחות 
 מקום פעילות:  נס ציונה, גן יבנה
 תקופת הפעילות:  ? – 15 במאי 2012 
 השתייכות:  חרדית
 
הרב יוסף צבי וינר (כ"ו בסיוון תרצ"ו, 16 ביוני 1936 – כ"ג באייר תשע"ב, 15 במאי 2012) היה רבן של היישובים גן יבנה ונס ציונה, ומחבר תורני פורה. מחבר סדרת הספרים "ארץ הבחירה" על המשניות של סדר זרעים ועוד ספרות יהודית.
ביוגרפיה

נולד ברחובות, לישעיהו טוביה וצפורה וינר. למד בישיבת חברון. לאחר נישואיו למד בהיכל התלמוד בתל אביב.
בין השנים 1959–1975 כיהן כרבה של המושבה גן יבנה. בשנת 1975 נבחר לרבה של המושבה נס ציונה, כממלא מקומו של הרב ישראל בארי.
בשנת 1990 פרש לגמלאות ועבר להתגורר בשכונת גאולה בירושלים.
בתקופה זו נמנה עם גדולי המקובלים בישיבת אהבת שלום של הרב יעקב משה הלל, וחיבר ספרים נוספים בתורת הנסתר.
חיבר כעשרים וחמישה ספרים על התורה, המשנה והתלמוד, וכן ספרי הלכה, הגות וקבלה. גולת הכותרת של יצירתו התורנית היא סדרת ספרי "ארץ הבחירה" על מסכתות של סדר זרעים הכוללת 10 כרכים.
נפטר בשנת 2012, ונקבר בהר המנוחות.
ספריו

ארץ הבחירה – על מסכתות סדר זרעים (עשרה כרכים)
ארץ חפץ – על מסכת מעשר שני
בכורי יוסף – על הש"ס והרמב"ם (2 כרכים)
ציון בימים ביאורים ובירורים על פרקים ממסכתות סוכה ופסחים (3 כרכים)
דעת תושיה – על התורה (2 כרכים)
הגדה של פסח עם פירוש הגדת הבחירה על דרך הפשט ופירוש מתן בסתר על דרך הסוד
דעת שפתי – הלכות אמת ושקר
דעת אמונה – בענייני אמונות ודעות
חיי הבחירה פרקי הגות בבעיות האמונות והדעות באספקלריה של דורנו
נוה הבחירה – פרקי הגות ביעודי האשה על פי התורה
מאור הבחירה – פרקי הגות במאור שבתורה ובמצוותיה
לקץ הימין – בקורות עם ישראל ואחרית הימים ע"פ מעשה אבות סימן לבנים
קונטרס חזון דניאל – ביאור נבואת דניאל לאחרית הימים
יצחק יהודא ירוסלבסקי

| --- | --- |

 לידה:  20 בספטמבר 1942 (בן 82) ט' בתשרי תש"ג תל אביב, פלשתינה (א"י)
 מדינה:  ישראל 
 מקום פעילות:  קריית מלאכי
 השתייכות:  חסידות חב"ד
 תחומי עיסוק:  רבנות
 תפקידים נוספים:  מזכיר בית דין רבני חב"ד
 רבותיו:  הרבי מחב"ד, הרב שלמה חיים קסלמן
 
הרב יצחק יהודא ירוסלבסקי (נולד בט' בתשרי תש"ג, 20 בספטמבר 1942) הוא רבה האשכנזי של  העיר קריית מלאכי, שכונת נחלת הר חב"ד בקריית מלאכי, מזכיר בית דין רבני חב"ד בישראל וחבר אגודת חסידי חב"ד העולמית.
ביוגרפיה

נולד בתל אביב לחיה אסתר ולמשה זאב ירוסלבסקי. למד בישיבת תומכי תמימים בלוד. בשנת תשכ"ב נסע ללמוד בישיבת תומכי תמימים המרכזית שבמרכז חב"ד העולמי בברוקלין למשך כחצי שנה. באלול תשכ"ה נישא לשולמית, בתו של הרב דב בעריש רוזנברג, משפיע בשיכון חב"ד לוד. התגורר בכפר חב"ד, למד בכולל אברכים במקום וקיבל סמיכה לרבנות על ידי הרב שניאור זלמן גרליק. בחורף תשכ"ט מינה אותו רבי מנחם מנדל שניאורסון לרב שכונת "נחלת הר חב"ד" בקריית מלאכי, שהוקמה אז.
בשנת תשל"ו מונה לחבר בבית דין רבני חב"ד שהוקם אז. הרב ירוסלבסקי משמש כ"מזכיר בית הדין". בראיון לעיתון המבשר סיפר כי הסמכות ניתנה לו לאחר פטירת אב בית הדין הרב זווין בתשל"ח הורה הרבי על מינוי אב בית דין ברוטציה כך שכל הרבנים בבית דין מעל גיל שישים יכהנו כאב בית הדין, כל אחד למשך חודשיים, ואילו הוא ימונה למזכיר בית הדין.
בראיון לשבועון כפר חב"ד סיפר כי קיבל את התואר בשנת ה'תשמ"א, כשהרבי הורה שהסמכות לכתיבת "ספר התורה של ילדי ישראל" תינתן ביד בית דין רבני חב"ד והמזכיר שלהם, ולאחר מכן מסר את האחריות לחתימה לידי הרב ירוסלבסקי.
הרב מרדכי אליהו טען שהרבי מלובביץ' ראה ברב ירוסלבסקי כבעל הסמכות הרבנית העליונה של חב"ד בישראל.
בשנת תשמ"ה החל להסמיך רבנים צעירים. והיה נוסע גם לבחון בוגרי מכוני הסמכה לרבנות ברחבי העולם.
בשנת תשע"ב הכריז רב העיר הספרדי של קריית מלאכי הרב חיים פינטו, כי הרב ירוסלבסקי הוא הרב האשכנזי של המקום. סמוך לכך החליטה מועצת העיר כי רבני העיר החדשים הם הרב ירוסלבסקי וכן הרב יצחק עזריאל, ואולם להכרזות אלו אין תוקף רשמי.
משפחתו

לרב ירוסלבסקי שלושה בנים ושמונה בנות. אחייניתו רבקה הולצברג נרצחה יחד עם בעלה ואחרים במתקפת הטרור בבית חב"ד במומבאי ב-2008.
גיסו, הרב יצחק דוד גרוסמן, רב העיר מגדל העמק
בנו הרב אהרון בן ציון ירוסלבסקי, מחנך בתלמוד תורה חב"ד "נחלת הר חב"ד".
בנו, הרב שניאור זלמן, רב קהילת חב"ד באלעד, ראש המכון ללימודי 'סמיכה' לרבנות בישיבת חב"ד בקריית גת וחבר בבית דין רבני חב"ד
חתנו הרב ישראל לייב ליפשיץ, רב קהילת חב"ד ברמת גן ויו"ר ארגון יד לאחים (בנו של הרב שלום דובער ליפשיץ)
חתנו, הרב ירחמיאל בלינוב, מנהל תלמוד תורה חב"ד בבני ברק
חתנו הרב יוסף יצחק סלונים, משליחי חב"ד ורב מרכז העיר ירושלים (בנו של הרב זאב דב סלונים)
חתנו הרב יהושע רבינוביץ, משפיע ומשגיח ראשי בישיבת חב"ד באנטוורפן
הערות שוליים

↑  עמוד יא
↑  שבועון כפר חב"ד גיליון 2000 עמ' 46
↑  הרב מרדכי אליהו, במכתב מד' באייר ה'תשס"ד: "הרבי אמר לי שהרב ירוסלבסקי הוא הסמכות הרבנית העליונה"
↑  אלי ג'אן, כתבינו בדרום, ‏קרית מלאכי: כמה רבנים יש לעיר? תלוי את מי שואלים, באתר כיכר השבת, 31 במאי 2012
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
Acta Mathematica

| --- | --- |

 מו"ל:  מכון מיטאג-לפלר 
 מייסד:  גוסטה מיטאג-לפלר 
 תאריכי הופעה:  1882–הווה (כ־142 שנים) 
 שפה:  אנגלית, גרמנית, צרפתית, שפות מרובות 
 מערכת:  יורשהולם 
 מדינה:  שוודיה 
 ISSN:  0001-5962, 1871-2509
 אתר רשמי
 
Acta Mathematica הוא כתב עת מדעי מתמטי המפרסם מחקר מקורי בכל תחומי המתמטיקה. כתב העת הוקם על ידי המתמטיקאי השוודי גוסטה מיטאג-לפלר בשנת 1882 והוא יוצא לאור על ידי מוסד גוסטה לפלר בשוודיה, מכון מחקרי מתמטי השייך לאקדמיה המלכותית השוודית למדעים. משנת 2006 כתב העת מודפס ומשווק על ידי הוצאת שפרינגר. עורך כתב העת הוא פרופסור אנדרה ביורנר (Anders Björner).
ספליט (סרט)

| --- | --- |

 בימוי:  מ. נייט שאמלאן 
 הופק בידי:  ג'ייסון בלאם מ. נייט שאמלאן מארק בינסטוק
 תסריט:  מ. נייט שאמלאן 
 עריכה:  לוק פרנקו סיארוצ'י
 שחקנים ראשיים:  ג'יימס מק'אבוי אניה טיילור-ג'וי בטי באקלי
 מדבבים:  Lutèce Ragueneau (Casey Cooke) Frédéric Cerdal Stéphane Ronchewski Stéphane Roux Barbara Probst Thierry Hancisse Margaux Laplace Patrick Poivey (David Dunn) Alexis Victor (Kevin Wendell Crumb) Frédérique Cantrel Bernard Gabay 
 מוזיקה:  ג'יימס ניוטון הווארד
 צילום:  מייק גילאקיס 
 מדינה:  ארצות הברית 
 חברת הפקה:  Blinding Edge Pictures בלאמהאוס הפקות
 חברה מפיצה:  סרטי יוניברסל
 שיטת הפצה:  וידאו על פי דרישה 
 הקרנת בכורה:  ארצות הברית 20 בינואר 2017
 משך הקרנה:  117 דקות
 שפת הסרט:  אנגלית 
 סוגה:  סרט מתח סרט אימה
 תקציב:  9 מיליון דולר
 הכנסות:  278 מיליון דולר
 הכנסות באתר מוג'ו:   split2017
 סרט קודם:  בלתי שביר 
 סרט הבא:  מיסטר גלאס
 סרטים בסדרה:  בלתי שביר
 www.splitmovie.com
 דף הסרט ב־IMDb
 
ספליט (באנגלית: Split; ובעברית: פיצול) הוא סרט אימה פסיכולוגי אמריקאי משנת 2016 אותו כתב וביים מ. נייט שאמלאן, שגם הפיק יחד עם מארק בינסטוק וג'ייסון בלאם. זהו סרט המשך לסרטו של שאמלאן משנת 2000, "בלתי שביר". מככבים ג'יימס מק'אבוי, אניה טיילור-ג'וי ובטי באקלי. העלילה נסובה אודות גבר הסובל מהפרעת זהות דיסוציאטיבית עם 23 זהויות, אשר חוטף שלוש בחורות כדי להקריבן לאישיות ה-24 שלו, "החיה", אישיות אלוהית רבת עוצמה ורצחנית.
הקרנת הבכורה התקיימה ב-26 בספטמבר 2016 במסגרת פסטיבל פנטסטיק פסט (אנ'). הסרט יצא לאקרנים בארצות הברית ב-20 בינואר 2017, ובישראל ב-2 בפברואר 2017. בעקבות הקרנות הבכורה, מבקרי הקולנוע שיבחו את האווירה המותחת והמפחידה, הכתיבה, הבימוי, האפקטים, הפעלולים ואת המשחק. הסרט הכניס כ-278 מיליון דולר לעומת תקציב הפקה של כ-9 מיליון דולר בלבד.